หุ้นสหรัฐฯปิดผสมผสาน
ตลาดหุ้นสหรัฐฯ ปิดผสมผสานจากข้อมูลทางเศรษฐกิจที่ดีเกี่ยวกับเศรษฐกิจอเมริกา ขณะที่ราคาน้ำมันพุ่งจ่อระดับสูงสุดในรอบปี&nbsp;&nbsp;
1 เม.ย. 2554

ตลาดหุ้นสหรัฐฯ ปิดผสมผสานจากข้อมูลทางเศรษฐกิจที่ดีเกี่ยวกับเศรษฐกิจอเมริกา ขณะที่ราคาน้ำมันพุ่งจ่อระดับสูงสุดในรอบปี  
ตลาดหุ้นสหรัฐฯวานนี้(31 มี.ค.) ปิดผสมผสาน หลังแนวโน้มที่ดีเกี่ยวกับเศรษฐกิจอเมริกา กลบกระแสความกังวลต่อข้อมูลทางลบในระยะสั้นและปัญหาในภาคธนาคารของไอร์แลนด์
ดัชนีหุ้นดาวโจนส์ ลดลง 30.88 จุด (0.25 เปอร์เซ็นต์) ปิดที่ 12,319.73 แนสแดค เพิ่มขึ้น 4.28 จุด (0.15 เปอร์เซ็นต์) ปิดที่ 2,781.07 จุด เอสแอนด์พี ลดลง 2.43 จุด (0.18 เปอร์เซ็นต์) ปิดที่ 1,325.83 จุด
ขณะที่ราคาน้ำมันพุ่งจ่อระดับสูงสุดในรอบปี  หลังสมุนของกัดดาฟี รุกคืบยึดคืนเมืองจากกลุ่มกบฏ  โดย สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 2.45 ดอลลาร์ ปิดที่ 106.72 ดอลลาร์ต่อบาร์เรล เฉียดใกล้ระดับสูงสุดในรอบปี 106.95 ดอลลาร์ ณ วันที่ 7 มีนาคม ขณะที่เบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.23 ดอลลาร์ ปิดที่ 117.36 ดอลลาร์ต่อบาร์เรล